om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2022, det årlige beløb for 2021, første tranche for 2021 og et vejledende, ikkebindende overslag over de forventede årlige bidragsbeløb for årene 2023 og 2024

I henhold til artikel 20, stk. 1, i finansforordningen for 11. EUF skal de beløb, der er fastsat for tidligere EUF'er, det ene efter det andet, opbruges først ved indkaldelse af bidrag. De indkaldelser af bidrag, der er omhandlet i dette forslag, vedrører derfor beløb under 10. EUF for EIB og beløb under 11. EUF for Europa-Kommissionen.

EIB har i henhold til artikel 46 i finansforordningen for 11. EUF sendt Europa-Kommissionen sine ajourførte overslag over forpligtelser og betalinger for de instrumenter, den forvalter.

De ovenfor nævnte dokumenter omhandler medlemsstaternes flerårige forpligtelser til at støtte EUF økonomisk. Finansforordningen for 11. EUF, fastsætter, at medlemsstaterne regelmæssigt skal indbetale bidrag til EUF på grundlag af på forhånd fastsatte finansielle forpligtelser. De regelmæssige bidrag udløses af tekniske rådsafgørelser, der afspejler opfyldelsen af de på forhånd fastsatte finansielle forpligtelser.

Rådets forordning (EU) 2018/1877 om finansforordningen for 11. Europæiske Udviklingsfond ("finansforordningen for 11. EUF").

Den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale om 11. EUF").

— Ikkebindende overslag over de forventede årlige bidragsbeløb for årene 2023 og 2024.

— Beløbet for første tranche af bidraget for 2021

— Loftet for bidragsbeløb for 2022

I henhold til artikel 19, stk. 2, i finansforordningen for 11. EUF skal Rådet træffe afgørelse om dette forslag senest den 15. november.

I artikel 21, stk. 1, i finansforordningen for 11. EUF fastsættes det, at en medlemsstat, som ikke betaler den skyldige bidragstranche inden for den fastsatte frist, skal betale morarente af ikkebetalte beløb; ordningen for rentebetalingen fremgår af samme artikel.

2020/0286 (NLE)

Forslag til

RÅDETS AFGØRELSE

om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2022, det årlige beløb for 2021, første tranche for 2021 og et vejledende, ikkebindende overslag over de forventede årlige bidragsbeløb for årene 2023 og 2024

RÅDET FOR DEN EUROPÆISKE UNION HAR —

under henvisning til traktaten om Den Europæiske Union og traktaten om Den Europæiske Unions funktionsmåde,

under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse (i det følgende benævnt "den interne aftale"), særlig artikel 7,

under henvisning til Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond (EUF), (i det følgende benævnt "finansforordningen for 11. EUF"), særlig artikel 19, stk. 2,

under henvisning til forslag fra Europa-Kommissionen, og

ud fra følgende betragtninger:

(1)Efter proceduren i artikel 19-22 i finansforordningen for 11. EUF skal Europa-Kommissionen senest den 15. oktober 2020 forelægge et forslag, der angiver a) loftet for bidragsbeløbet for 2022, b) det årlige bidrag for 2021, c) beløbet for første tranche af bidraget for 2021 og d) et vejledende, ikkebindende overslag over de forventede årlige bidragsbeløb for årene 2023 og 2024.

(2)Den Europæiske Investeringsbank (EIB) har i henhold til artikel 46 i finansforordningen for 11. EUF sendt Kommissionen sine ajourførte overslag over forpligtelser og betalinger for de instrumenter, den forvalter.

(3)I henhold til artikel 20, stk. 1, i finansforordningen for 11. EUF skal de beløb, der er fastsat for tidligere EUF'er, det ene efter det andet, opbruges først ved indkaldelse af bidrag. Der bør derfor foretages en indkaldelse af midler under 10. EUF for EIB og 11. EUF for Kommissionen.

(4)I artikel 55 i finansforordningen for 11. EUF fastsættes det, at de beløb fra projekter under 10. EUF eller fra andre tidligere EUF'er, som der ikke er disponeret over i henhold til artikel 1, stk. 3, i den interne aftale, eller som frigøres i henhold til artikel 1, stk. 4, i den interne aftale, medmindre Rådet med enstemmighed træffer anden afgørelse, trækkes fra den del af medlemsstaternes bidrag, der er nævnt i artikel 1, stk. 2, litra a), i den interne aftale.

(5)I artikel 152 og 153 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab fastsættes det, at Det Forenede Kongerige forbliver part i EUF indtil ophøret af 11. EUF og alle tidligere uafsluttede EUF'er. Det Forenede Kongeriges andel af frigjorte midler fra projekter under 10. EUF eller tidligere EUF'er må imidlertid ikke genanvendes.

(6)Ved afgørelse (EU) 2019/1800 besluttede Rådet den 24. oktober 2019 efter forslag fra Europa-Kommissionen at fastsætte loftet for medlemsstaternes årlige bidrag til EUF for 2021 til 3 700 000 000 EUR for Europa-Kommissionen og til 300 000 000 EUR for Den Europæiske Investeringsbank —

VEDTAGET DENNE AFGØRELSE:

Artikel 1